钦定古今图书集成/理学汇编/学行典/第259卷 > 彭城老父
## 钦定古今图书集成/理学汇编/学行典/第259卷 > 彭城老父

按《高士传》：“彭城老父者，楚之隐人也。见汉室衰，乃自
隐修道，不治名利，年至九十馀。王莽时，征故光禄大
夫龚胜，欲为太子师友祭酒，耻事二姓，莽迫之，胜遂
不食而死。莽使者及郡守以下会敛者数百人，老父
痛胜以名致祸，乃独入哭，胜甚悲。既而曰：‘嗟乎！薰以
香自烧，膏以明自销，龚先生竟夭天年，非吾徒也’。哭”
毕而趋出，众莫知其谁也。